Изгубивши Пил и Сфактерију Спартанци се нађоше у очајном стању. Њихов једини циљ сада је био склапање мира и размена заробљеника. Тада се појављује нови војсковођа - Брасида. Брасида покреће поход на Тракију и осваја Амфипољ, новоосновану атинску колонију Никијиног сина Хагнона. Многи трачански градови прелазе у Пелопонески савез. Клеон 423. п. н. е. креће Брасиди у сусрет. У бици код Амфипоља (октобар 422. п. н. е.) Спарта односи победу захваљујући бројнијој војсци. У бици су погинули и Брасида и Клеон.